
Tibi,  mi  carissime  semperque  venerande  Pater,  qui  a 
tenera  usque  infantia  ad  hunc  diem  me  tanta  cura  et  anxie¬ 
tate  fovisti,  hanc  occasionem  oblatam  primitias  studiorum 

'  nostrorum  consecrandi,  avidissime  arripio.  Messem  tan- 

* 

tis  tamque  multis  sollicitudinibus  nequaquam  aequalem 
esse  confiteor.  Sed  qualiscunque  videatur  fructus,  illud 
«altem  mihi  credas,  nec  animi  voluntatem,  nec  tui  reve¬ 
rentiam,  cessasse  unquam.  Diu  familiae  tuae  laetus  in¬ 
tersis,  coeli  luce  fruaris,  Deum  beneficentem  qui  omnia  po¬ 
test,  oro. 

“  Not  rich,  I  render  what  I  may, 

I  seize  thy  name  in  haste, 

And  place  it  in  this  first  Essay, 

Lest  this  should  prove  the  last.” 

COM-^PER. 


Edinburgi, 

Kalendts  Augusti  MDCCCXXii. 

DISPUTATIO  MEDICA 


INAUGURALIS, 

QUAEDAM  DE 

CEREBRO  CONCUSSO 

COMPLECTENS. 


Auctore  Joanne  Furlonge. 


PRAEFANDA. 

Summos  medicinae  honores  ambiturus,  ideo- 
que,  legi  imperatrici  obsecutus,  aliquid  ad 
artem  machaonicam  pertinens  conscripturus, 
initio  pauca  de  Febre  Flava  literis  mandare 
statueram :  quippe  quae  solum  patrium,  In¬ 
diam  Occidentalem,  dirissima  strage  popu¬ 
lari  soleat.  Cum  vero  viri  clarissimi  Mose- 
leius,  Bancroftius,  Jacksonus,  pluresque  hu¬ 
jus  academiae  alumni  jam  lucidissime  hoc  ar- 


DISPUTATIO  MEDICA, 


2 

gumentum  exposuerunt ;  nec  mihi  novis  pro¬ 
latis  idem  ampliare  licet :  Satius  esse  duxi 
de  Cerebro  Concusso  pauca  disputare;  quod 
mali  genus  neminem  medicorum  non  studio 
acerrimo  prosequi  oportet ;  sive  in  animo 
habeatur,  quam  plurimos  auctores  celeberri¬ 
mos  huc  operam  contulisse,  sive,  hoc  viscus 

j 

tanto  imperio  omnes  corporis  humani  actiones 
gubernare  ;  ut  impetu  alieno  violatum,  aliun- 
deve  laesum  insigniter  valetudinem  perturbet 
aut  labefaciat.  Eoque  potius  mihi  visum 
est  hoc  malum,  de  quo  disputem,  seligere, 
quod  nondum,  vel  inter  peritissimos,  conve¬ 
nit,  aut  de  ejus  vera  natura,  aut  curatione 
idonea.  Mihi,  haud  sane  novi  aliquid  edi¬ 
turo,  consilium  est,  invicem  collatis,  quae 
varii  scriptores  senserint,  vera,  quantum  opis 
sit  meae,  a  falsis,  comperta  a  fictis  discer¬ 
nere. 

Siquidem  genus  humanum  nunquam  et 
nusquam  bellis,  clade,  aliisque  casibus  cor¬ 
pora  violaturis  vacavit  ;  non  admirandum 
erit,  quod  vetustissimi  scriptores  de  malis 

Icto  capite  exortis  egerint.  Hippocrates,  pa¬ 
ter  ille  artis  machaoniae  venerandus,  librum  de 
capite  vulnerato  confecit :  neque  non  Celsus 
ornatissimus  idem  argumentum  luculenter 
et  feliciter  agitavit.  Hodierni  tamen  et  re- 
centiores  ;  potissimum,  altius  penitusque  ma¬ 
la  capite  sauciato  oriunda  scrutati  sunt. 
Haecce  praefatus,  ad  naturam  et  causas  Cere¬ 
bri  Concussi  exponendas  transeo. 


QUAEDAM  DE  MALI  PROPOSITI  NATURA, 
CAUSISQUE  ILLATURIS. 

Cerebri  Concussio  sic,  ni  fallor,  definiri 
potest :  “  Cerebrum  impetu  alieno,  toti  cor- 
“  pori,  capiti,  aliive  parti  oblato  laesum,  ci- 
“  tra  calvariam  fractam  et  intrusam,  ullamve 
“  notam  insolitam  cadavere  patefacto  depre- 
“  hendendam  Si  cui  igitur  e  sublimi 
lapso,  caput,  coxae,  pedesve  humo  illidan- 


I 

*  Vide  Opera  Pottii,  toni.  ii. 

.  tur,  cerebrum,  illaesa  calvaria,  concuti  et 
exinde  vehementer  affici  probatur,  malis  di¬ 
rissimis  mox  superventuris.  Siquidem,  un-. 
decunque  caput  aut  corpus  universum  gravi¬ 
ter  conquassatur,  exinde  notae  Cerebri  Con¬ 
cussi  oriri  solent ;  non  mirandum  erit  caput 
ferramento  obtuso  percussum,  occiputve,  cor¬ 
pore  supino  cadente,  ictum,  atque  alios  casus 
similes,  cerebrum  haud  raro  concussisse. 

Juvenes  huic  malo  subeundo  illata  noxa 
excitante,  minus  quam  seniores  opportuni  esse 
feruntur :  quippe  quibus  contingit  calvaria 
mollior.  Contra,  cerebrum  iisdem  jam  con¬ 
cussum  saepius  et  facilius  in  inflammationem 
sequi  solitam  labitur.  Patet  ex  jam  dictis, 
cerebrum  concuti  posse,  non  solum  ossibus 
capitis  integris  ;  verum  etiam  hoc  ipso  ne 
quidem  contuso,  aut  icto :  aliis  partibus  in¬ 
juriae  oblatis  ;  veluti  si,  homine  ex  alto  deci¬ 
dente,  pedes,  coxae,  lumbive  humum  petunt ; 
vel  si  mento  impetus  alienus  affertur.  Quo¬ 
ties  caput  caesum  aut  tunsum  efficit  ut  cere¬ 
brum  concutiatur,  ossa  calvariae  perraro 
scinduntur.  Scireque  licet  quanto  magis 

haee  ictui  plagae  ve  obnituntur,  tanto  potius 
et  vehementius  cerebrum  concuti  solitum 
esse.  Cujus  rei  documento  sit,  durum  quodvis 
baculi  lignei  ministerio  verberatum ;  manus 
nimirum  ferientis,  modo  baculus  non  franga¬ 
tur,  valde  concutitur;  quod  si  baculus  reniten¬ 
di  impotens  scinditur,  manus  haud  concussa 
integritate  perfruitur.  Non  sane  inficias,  eun¬ 
dem,  cerebrum  aliquando,  scissa  calvaria 
conquassari :  imo  vero  id  viscus  subinde,  il¬ 
lato  ictu  vel  casu,  simul  concuti,  atque,  osse 
intruso  cruoreve  intus  fuso  opprimi.  Quam 
plurima  tamen  exempla  cerebri,  citra  noxam, 
pressuram,  aliquamve  notam  insolitam  intro¬ 
spiciendam,  concussi  a  scriptoribus  medicis  li¬ 
teris  tradita  sunt.  Siquidem  igitur  cerebrum 
citra  compressionem,  concussum  vix  aut  ne  vix 
quidem,  quod  ad  fabricam  vitiatur  vel  muta¬ 
tur,  causam  hujus  mali  continentem  tenebris 
quodammodo  versari  manifestum  est :  quod 
tamen  perniciosissimum  testantur  signa  ter¬ 
rentia  derepente,  fulminis  instar,  accessura. 
Proximum  est,  ut  notas  inquiramus. 

.  DE  CEREBRI  CONCUSSI  NOTIS. 

Abernethius  ille  perceleber  hujus  mali 
progressum  in  tres  partes  diducendum  exis- 
timat :  quarum  prima  subitaneam  istam  et 
gravem  generis  nervosi,  viriumque  motri- 
cium  resolutionem  complectatur,  quae  noxam 
illatam  extemplo  excipere  observatur.  Se¬ 
cunda  vero  ea  signa  mox  ventura  comprehen¬ 
dat,  quae  vires  aliquantulum  erectas  arguunt : 
qualia  sunt  motus  cordis  arteriarum  et  pul¬ 
monis  paulo  liberior,  imbecillus  sane ;  at 
vitae  flammae  conservandae  habilis :  mens 
porro  et  instrumenta  sentiendi,  stimulis  ad¬ 
motis,  momentum  quasi  temporis,  suscitan-^ 
da ;  iisdem  subductis,  iterum  sopienda  :  ter¬ 
tia  demum  pars  ex  inflammati  cerebri  notis 
constet.  ^ 

Qiianquam  medicus  eximius  jam  relatus 
luculentissime  de  Cerebro  Concusso  scripsit, 
missa  tamen  distributione  signorum  ab  eo 

proposita,  satius  et  utilius  esse  nobis  videtur 
eadem  bipartiri :  nimirum,  prius  ea  proferre, 
quae  cerebrum,  nervos  fibrasque  motrices 
collabi  denuntiant :  dein,  quae  renixum  in 
cerebri  incitationem  atque  inflammationem 
abiturum  insigniunt.  Quidam  porro,  nec  in¬ 
juria,  ut  opinor,  tertium  notarum  ordinem 
adjiciunt,  id  est,  quae  cerebrum  oppressum 
indicant :  quoties  inflammatio  suppuratione 
vel  latice  cruoreve  intus  fuso  finitur.  Sequi¬ 
tur  ut  signa  ineuntia,  scilicet  virium  lapsarum 
inquiramus. 

I.  Si  cerebrum  aliquanto  leviorem  concus¬ 
sionem  subierit,  extemplo  homo  quasi  exani¬ 
mis  concidit,  sopitus,  et  membris  solutis. 
Neque  vero  cordis  motus  quiescit ;  at  cor  ar¬ 
teriaeque  languide  saliunt,  ita  tamen,  ut  eo¬ 
rum  actio  satis  ad  vitae  flammam  conservan¬ 
dam  valeat.  Vultus  fere  collabitur,  et  pallet ; 
pupillae  plus  aequo  patent,  parum,  illata  luce, 
coarctandae.  Aeger  soporatus  cubat  diu¬ 
tius  breviusve,  prout  impetus  gravior  aut 
levior  cerebmm  quasserit.  Si  levior  fuerit, 

paulo  postea  accedunt  dolor  capitis,  vertigo, 
caligo,  mens  confusa:  brevique  homo  pror¬ 
sus  revalescit.  Ne  multa,  uti  aliquando  con¬ 
cussio  levissima  est,  in  secundam  valetudi¬ 
nem  recidivam  cito  abitura ;  ita  quoque  ea¬ 
dem  violentissima,  genus  nervosum  penitus 
et  statim  obruit,  mortem  repentinam  mo¬ 
liens. 

Cerebro  vehementer,  at  citra  fatum  instans, 
concusso,  homo  sentiendi,  seque  movendi, 
impotens  jacet :  ^  injussu  animi  urina  et  ster¬ 
cus  elabuntur.  Quamvis  instrumenta  sen¬ 
tiendi  torpere  videantur,  paululum  tamen  in¬ 
citamentis  admotis  obsequuntur ;  at  stupor 
eadem  subducta  protinus  excipit.  Hinc  pu¬ 
pillae  aequo  ampliores,  lumine  tamen  illato  ali¬ 
quantulum  contrahuntur.  Dignum  est  porro 
notatu,  hominem  etsi  stupere  appareat,  ta¬ 
men  inedia  impulsum,  aut  rerum  consueta¬ 
rum  egenum,  instinctu  quasi  adductum  nisus 
huc  idoneos  edere.  Quibus  perspectis,  non 


*  Boyer  Traite  des  Malad.  Chirurgical.  toni  v,  p.  92. 

admirandum,  quod  inter  medicos  parum  con¬ 
venit  necne  sensus  deleantur. 

Desaultius  *  iridem  luci  clarissimae  ob¬ 
niti  affirmat.  Spiritus  trahitur  atque  emitti¬ 
tur  facile  sine  molimine  insolito  ;  ita  sane 
aeger  vix  anhelare  percipiatur,  neque  un¬ 
quam  stertat :  arteriae  micant  citius  quam 
fert  natura,  languide  simul,  paribusque  in¬ 
tervallis.  Haud  ignoro,  quosdam,  spiritum 
cordis  et  arteriarum  motum  tardiores  esse 
tulisse  ;  summis  vero  auctoribus  freti,  rem 
ita  se  habere  nisi  cerebro  simul  presso,  de¬ 
negamus.  Perraro  membra  convelluntur : 
quippe  quod  malum  cerebro  presso,  potius 
quam  concusso  nascitur.  ,  Leviter  an  vehe¬ 
menter  cerebrum  quatiatur,  vomitus  fere 
semper  urget,  saepius  biliosus.  Vultus  ex¬ 
pallescit,  artusque  frigent.  Mala  jam  me¬ 
morata  non  omnibus  omnia  contingunt :  no¬ 
tae  enim  Concussi  Cerebri,  pro  corporis  in- 


*  Oeuvres  Chirurg.  de  Desault,  par  Bichat,  tona,  ii.  p.  59. 

dole,  noxa  excitante,  aliisque  istiusniodi,  va¬ 
rient,  necesse  est. 

II.  Serius  ocyus,  modo  paucis  horis  elap¬ 
sis,  alias  non  nisi  post  aliquot  dies,  signis  su¬ 
pra  prolatis,  longe  aliena  superveniunt.  Stu¬ 
por  incitatione  perinsigni  mutatur.  Caput 
dolere,  vultus  rubescere,  sensusque  praeter 
naturam  acui  coeperunt :  Ne  multa,  accedit 
inflammatio  cerebri  ejus  ve  membranarum, 
Nosse  vero  juvat,  hanc  inflammationem  non 
semper  omnes  notas  Phrenitidis  aliunde  ge¬ 
nitae  sibi  praeferre ;  at  hebetiorem  esse,  in¬ 
sidiari,  lentoque  passu  progredi ;  saepe  non 
prius  conspicuam,  quam  artus  inhorrescen¬ 
tes,  dolorque  obtusus  suppurationem  acci¬ 
disse  denuntiaverint.  Hinc,  nonnulli,  quod 
supra  memini,  tertium  ordinem  signorum 
posuere ;  nempe,  notas  cerebri,  pure  facto, 
laticeve  aut  cruore  intus  profuso  demum  op¬ 
pressi. 

Multi,  quamvis  revalescunt,  haud  tamen 
ad  integram  valetudinem  redeunt :  mens 

iienipe  saepe  praeteritorum  fit  oblita,  et  im¬ 
becilla  :  alias,  quivis  artuum  paralysi  resol¬ 
vitur.  Boyer  ^  meminit,  triennium  natam, 
quae  ex  alto  lapsa,  hoc  malum  passa  fuerat, 
quatuor  dies  sopitam  et  quasi  exanimem  cu¬ 
buisse,  spiritu  motuque  cordis  et  arteriamm 
tantum  non  deletis :  eidem,  etsi  postea  reva¬ 
luit,  plerosque  menses  orationem '  defuisse. 
Desaultiiis  f  narrat,  quendam  insanum.  Con¬ 
cusso  Cerebro,  ad  mentis  integritatem  re- 
diisse.  Alii  quanquam  salutem  recipiunt, 
rerum  prius  cognitarum,  veluti  nominum, 
linguarum,  et  quae  sunt  hujusmodi',’  imme- 
mores  fiunt ;  alii  denique  caeci,  vel  surdi, 
vel  odores  percipiendi  impotentes  sunt  facti. 
Omnia  demum,  enarrare  Cerebri  Concussi 
propria,  nec  consilium  nec  limites  sinunt. 


*  Op.  Cit.  p,  95. 


t  Op.  Cit.  p.  61. 

DE  DIAGNOSI. 


Siquando  impetus  alienus  capiti  oblatus 
calvariae  partem  sciderit  et  intruserit,  et  ex¬ 
inde  cerebrum  presserit ;  cruore  simul  intus 
aliquando  profuso,  hoc  mali  genus  Apoplexia 
Traumatica  nominatur.  Haec  vero  cerebri 
concussioni  multum  distat :  eo  ut  inquirere 
oporteat,  cur  medici  vel  rei  medicae  scientis- 
simi  non  raro  ancipites,  id  viscus  quatiatur 
an  opprimatur,  valde  dubitent.  Scire  igitur 
licet  Apoplexiam  Traurnaticam  et  concussio¬ 
nem  cerebri  subinde  eidem  homini  evenire : 
nimirum,  casum  eum  ipsissimum,  qui  cere¬ 
brum  quasserit,  quoque  aliquas  arteriarum 
aut  venarum  interiorum,  dirupisse ;  et  ex¬ 
inde  sanguinem  intus  fusum,  illaesa  calvaria, 
cerebrum  gravasse.  Notae  hujus  visceris 
concussi  et  pressi  accedant,  ideoque  vera 
mali  natura  tenebris  quodammodo  veletur, 
necesse  est. 

Si  quis  capite  percusso,  aliamve  noxam 
concussuram  perpessus,  derepente  concidit, 
sensus  motusque  expers  ;  si  porro  sentiendi 
facultate,  viribusque  motricibus  brevi  redin¬ 
tegratis,  iterum  in  veternum  labitur ;  judi¬ 
care  licet  notas  ineuntes  Cerebro  Concusso  ; 
stuporem,  qui  denuo  accedebat,  eidem  cru- 
ore  intus  prorumpente  oppresso,  deberi. 
Cum  vero  dubitari  nequit,  haec  duo  mala 
non  semper  coire  ;  alterutrum  scilicet  altero 
vacare  posse ;  permagni  interest  ea  invicem 
clare  discernere  :  eoque  potius  quod  curatio 
uni  idonea  'alteri  nequaquam  convenit. 

Abernethius  f  perhibet,  (cui  plerique  as- 
sentiuntur),  sentiendi  facultatem,  cerebro 
presso,  penitus  deleri ;  ideoque  pupillas  ne 
luci  quidam  vividae  oblatas  contrahi.  Cui 
vero  cerebrum  quatitur,  is  etiamsi  extemplo 
soporari  videatiu',  et  semianimis  cubet,  haud 
prorsus  sentire  desinit ;  siquidem  lumen  cla- 


*  Vide  Pott.  p.  201.  Op.  Cit. 


t  Op.  Cit.  p.  90. 


14 


DISPUTATIO  MEDICA, 


rius  aliquantulum  iridem  movet,  aliaque  in¬ 
citamenta,  uti  jam  memini,  momentum  qua¬ 
si  temporis,  hominem  suscitant.  Cerebrum 
oppressum  efficit  ut  homo  spiret  graviter,  ra¬ 
ro,  nec  citra  laborem,  et  inter  anhelandum 
stertat ;  porro  ut  cor  et  arteriae  tardius  len- 
tiusque  quam  fert  natura  imparibusque  in¬ 
tervallis  saliant :  contra  Cerebro  Concusso, 
spiritus  languide  et  facilius  trahitur  et  emit¬ 
titur,  homine  non  stertente ;  aliquando  sci¬ 
licet  quietius,  et  exilius,  quam  illaesa  vale¬ 
tudine,  arteriaeque  moventur  languide  at¬ 
que  crebro.  Cui  cerebrum  opprimitur,  is 
rarius  evomit,  membra  eidem,  haud  secus 
atque  defuncto  solvuntur :  eo  usque  porro 
sopitur,  ut  vix  aut  ne  vix  quidem  terebram 
admotam  sentiat :  cui  autem  quatitur  cere¬ 
brum,  eum  vomitus  frequenter  plectit,  stu¬ 
por  non  diu  trahit ;  artus  magis  frigent,  etsi 
fibrae  motrices  minus  resolvantur.  Quam¬ 
vis  notavi  eum  non  stertere,  quem  tentat 
concussio,  nequaquam  tamen  ei  signo  defi¬ 
cienti  innitendum ;  interdum  enim  presso 
cerebro  implicatum  non  stertere,  Abernethius 

satis  edocuit.  Quasso  cerebro,  homo  quasi 
attonitus  vel  fulmine  percussus,  eximproviso 
stupet :  cerebro  presso,  stupor  pedetentim 
invadit.  Ineunte  concussione,  vultus  collap¬ 
sus  expallescit :  cerebro  autem  presso  per  im¬ 
petum  alienum,  turget  et  rubet  ultra  debitum ; 
nec  raro,  vasis  capitis  multum  dilaceratis, 
sanguis  e  naribus,  ore  vel  auribus  prorum¬ 
pit:  id  quod,  cerebro  citra  compressionem 
quasso,  non  accidit.  ^  Constat  ex  jam  dictis 
cerebri  vasa  jam  concussi,  necdum  inflam¬ 
mati,  praeter  naturam  inania  esse ;  ictu  con¬ 
tra  pressi  plus  aequo  intumescere. 

Quamquam  fateor  interdum  vel  peritissi- 
mum,  consilii  dubium  haerere :  longe  sae¬ 
pius  tamen,  perspectis  indiciis  supra  relatis, 
dijudicare,  quin  naturam  ipsissimam  mali 
urgentis  (si  duplex  sit)  detegere,  licet. 

*  Mihi  videtur  primos  efFectus  concussionis  efficere,  ut 
vasa  minima  per  totum  corpus  (ideoque  vasa  cerebri)  spas¬ 
mo,  vei  statu  spasmo  simili  corripiantur  5  hinc  necesse  est 
copiam  sanguinis  in  cerebro  moventem  imminui,  ex  quo 
accidit,  stimulo  cerebri  ex  parte  remoto,  ut  omnes  functiones 
a  statu  ejus  sano  pendentes  pro  tempore  langueant. 

DE  CAPITE  MORTUI  EXPLORANDO. 

Res  est  medicis  notissima,  plures  Cerebro 
Concusso,  succubuisse ;  quibus  introspecto 
capite,  id  viscus  integerrimum  apparuit ;  ne¬ 
que  aliquid  insoliti  sibi  praetulit.  Confiten¬ 
dum  est  simul  aliis  cerebrum  cruore  effuso 
gravatum  reperiri ;  et  quasi  contusum  aut 
laceratum  videri. 

Auctores  fide  summa  dignandi  contendunt, 
calvaria  defuncti  arte  sublata,  hiatum  saepe  in- 
teresse  satis  conspicuum  inter  duram  matrem 
et  cerebrum ;  perinde  quasi  hoc  extenuare¬ 
tur  :  molem  ejus  nimirum  imminui,  citra 
quamvis  aliam  mutationem.  Sabatier  istam 
cerebri  coarctationem  notavit  Littre  de 
eadem  meminit:  quam  capite  adolescentis. 
Concusso  Cerebro,  derepente  occisi  patefacto 
vidit  f .  0’Halloran  hisce  assenti tur,  cere- 


*  Med.  Operatoire,  toni.  i.  p.  115. 
t  Boyer,  Op.  Cit.  p.  91.  et  166. 

brum  nempe  aequo  exilius,  non  calvariam 
penitus  implere  professus  Non  oblivisci 
oportet  hanc  notam  singularem  non  nisi  con¬ 
cussione  jam  ineunte  necatis,  necdum  accen¬ 
sa  inflammatione,  evenire.  Quum  vero  indi¬ 
cia  hujus  mali  clare  testantur,  genus  nervo¬ 
sum,  cor  et  arterias,  inter  principia,  insigni¬ 
ter  labefactari,  (qualia  sunt  vultus  expalles¬ 
cens,  artus  frigentes,  motusque  arteriarum 
imbecilli),  veri  est  simile  ejus  exiguitatem  ad 
cerebri  vasa  praeter  consuetudinem  vacue¬ 
facta  esse  referendam,  quam  in  sententiam 
me  juvare  fateor. 

Quidquid  enim  cor  arteriasque  sedat,  arte¬ 
rias  et  venas  perexiles,  ubique  corporis  de¬ 
pleat,  necesse  est :  quo  Iit,  ut  cuicunque  vul¬ 
tus  collabatur,  artusque  extenuentur  et  frige¬ 
ant,  eidem  vasa  cerebri  extima  quoque  solito 
rivo  carere  sint  judicanda.  Neque  dubito 
quin  calvaria  cerebro  amplior  esse,  patefacto 
cadavere,  conspiceretur,  si  quis  febre  inter- 


^  Transact.  of  tlie  Royal  Irish  Academy,  vol.  iv.  p.  16(7. 

mittente  plexus,  membris  jam  inhorrescenti¬ 
bus,  periret.  Coarctatio  vero  cerebri,  quam 
prosequor,  ei  citra  sanguinem  effusum  quas¬ 
sato  contingit :  nec  sane  concussio  gravior, 
principio,  ipsi  syncope^  quod  ad  cerebri  habi¬ 
tum,  valde  distat :  quamquam  haud  ignoro 
languorem  istum  generis  nervosi  non  diu 
manere ;  siquidem  gravissimus  in  mortem 
citam  abit ;  mitior  autem  paulo  postea  inci¬ 
tatione  et  inflammatione  mutatur.  Aberne- 
nethius  *  profecto  negat  cerebrum  quassatum 
ita  ut,  anima  cuivis  deliciente,  se  habere  : 
cui  tamen  quanticunque  jure  existimetur, 
hic  confidere  nequeo. 

Qui,  paucis  diebus  hebdomadisque  exac¬ 
tis,  obierunt,  iis,  cerebrum  vix  unquam  non 
indicia  praegressae  inflammationis  introspi¬ 
cienti  offert :  scilicet,  arteriae  venaeque  tur¬ 
gent,  atque  pus  quandam  ejus  partem  gra¬ 
vare  reperitur :  praeter  alia  eodem  collo¬ 
canda. 


*  Vide  Op.  Cit.  p.  o4. 

DE  MEDENDI  RATIONE. 

Uti  morbi,  de  quo  agimus,  cursus,  sic  quo¬ 
que  curatio  in  duas  partes  dividitur ;  quarum 
una,  remedia  in  cerebrum  jam  quassatum, 
necdum  prae  renixu  secuturo,  inflammatum, 
idonea :  altera  inflammationi  debellandae  ac¬ 
commodata,  complectitur. 

Qualis  curatio  malis  ineuntibus  aptetur, 
haud  inter  medicos  convenit,  eo  quod  non 
omnes  de  cerebri  habitu  idem  sentiunt.  Qui¬ 
dam  venas  vacuefaciendas  existimant :  alii 
id  fieri  nolunt ;  et  incitamentis  variis  ge¬ 
nus  nervosum  languescens  refocillare  nitun¬ 
tur.  Veram  novisse  medendi  rationem,  cog- 
nitamque  statim  adhibere  quam  plurimi  re¬ 
fert  :  Multi  enim  inter  principia  absumun¬ 
tur,  qui  rite  curati  revaluissent.  . 

Pottius  secus  atque  alii,  sanguinem  mit¬ 
tendum,  alvum  expurgandam,  quietem  aegro 


*  Vide  Op.  Cit.  |).  202. 


20 


DISPUTATIO  MEDICA, 


conciliaiidani  ;  lucem  excludendam,  vic¬ 
tumque  tenuissimum  praecipiendum  opina¬ 
tur,  quoties  cerebrum  concussionem  unicam 
subierit.  Boyer  ^  Pottio  consentit,  sanguinis 
copiam  ingentem  eliciendam  opinatus.  Joan- 
nes  Bell  f  contra  pluresque  alii  eximii  medici 
rationem  curandi  isti  prorsus  contrariam  se¬ 
qui  malunt.  Hic  auctor  cerebrum  quassum, 
vires  motrices  perquam  resolvere  et  sedare 
contendit,  ideoque  easdem  vino  opioque  eri¬ 
gendas  putat ;  haud  J  tamen  celandum  aesti¬ 
mo,  hunc  clarum  medicum  longe  aliter  denuo 
de  hac  re  sensisse  videri :  quod  satis  ex  libro 
de  re  chirurgica  conscripto,  annoque  mdcccvi 
edito  patescit. 

Utraque  harum  medendi  rationum  abjecta, 
medius  ire  malo.  Abernethius  ||  optime  no¬ 
tavit  cerebro  jam  nunc  concusso,  artem  medi¬ 
cinalem  parum  valere.  Simul  atque  vero 


*  Op.  CIt.  p.  94.  t  Essay  on  Wounds,  p.  140. 

t  Vide  Principies  of  Surgeiy,  vol.  ii.  Ed.  1806.  p,  811. 
jj  Op.  Cii.  p.  85. 

homo  vorandi  Iit  potens,  incitamenta  tortiora, 
veluti,  spiritum  gallicum,  vinum,  opiurn^  am- 
moniam^  et  similia,  non  esse  adhibenda;  quan¬ 
tumcunque  signa  ineuntia  Syncopes  propria 
simulare  videantur  :  contendit  porro  remedia 
istiusmodi,  siquidem  a  medicis  claris  laudata 
sunt,  subinde  graviter  nocuisse,  nimirum,  ab 
imperitis  dijudicandi  parum  capacibus,  in¬ 
tempestive,  id  est,  inflammatione  jam  incep¬ 
ta,  ministrata.  Vix  opus  est,  ut  adjiciam 
hunc  medicum  illustrem  venas  deplendas  ex¬ 
istimare,  aliquanto  post  illatam  injuriam  :  cui 
Callisenus  ^  assentiri  videtur. 

1 

Desaultius  f  exulcerantia  sedulo  imposita 
plurimi  fecit;  minoris  autem  habuit  sanguinis 
detractionem.  Idem  copias  exiguas  tartratis 
antimonii  ministrare  consuevit :  quas  le¬ 
gata  ratione  ab  eo  probata,  prodesse  judico, 
eo  quod  cutis  halitum,  et  alvum  ;  modoque 
nauseam  moveant,  et  exinde  incitationem  fu- 


*  Syst  Clilr.  Ho(].  vol.  i,  p.  751. 
t  Op.  Clt.  p.  98. 

turam  praecaveant.  Delpechius  ^  aegrum  sti¬ 
mulis,' principio,  refocillandum  asserit;  bene- 
que  negat,  hisce  postea  utendum :  simul  ac 

facultas  sentiendi  recidiva,  artus  incalentes, 

• 

motus  arteriarum  plenior  et  durus,  vires  mo- 
trices  jam  reniti  et  novari  coepisse,  cerebri¬ 
que  inflammationem  instare,  arguunt ;  tum 
demum  venas  scalpello  vacuefieri  oportere, 
contendit.  Conjicio  hanc  curandi  ratio¬ 
nem  plerisque  aegrotantium  accommodari ; 
scilicet,  prius  hominem  leviter  stimulan¬ 
dum,  vino  parce  dato,  ammonid  naribus 
adhibita,  tepidarioque  non  praetermisso : 
dein,  renixu  jam  invadente,  deplendum 
et  sedandum.  Inducor  qui  ita  sentiam, 
perspecto  languore  quaesitissimo  ineuntis  hu¬ 
jus  morbi  proprio ;  metuendum  enim  ne  in 
mortem  abeat,  nisi  incitamenta  prohiberent : 
Nec  vero  corpus  tunc  incitatum  facit  ut  in¬ 
flammatio  acerbior  sequatur ;  quae  contra 
potius  lenior  ideo  futura  est.  Natura  enim 
legem  tulit  perpetuam,  quanto  magis  langues- 


*  Precis  des  Ma).  Chir.  tom.  i,  p.  o5J. 

eant  vires,  (dummodo  languor  morti  afferen¬ 
dae  sit  impar),  tanto  vehementiorem  ventu¬ 
rum  esse  renixum.  Cavendum  vero  ne  justo 
ocyus,  id  est,  virium  resolutione  nondum  fini¬ 
ta,  vacuefacere  et  sedare  coeperimus :  quod 
factum  aut  vitae  flammam  protinus  extin- 
guet,  aut  certe  robur  diripiet,  inflammationi 
futurae  sustinendae  habile ;  hanc  nequaquam 
mitiorem  redditurum.  Si  cui  igitur,  jam 
nunc  quassato  cerebro,  citra  noxam  aliquam 
pressuram,  artus  frigent,  vultus  extenuatur 
et  pallet,  arteriae  micant  exiliter,  celeriter, 
imo  vix  moveri  sentiuntur  ;  ei  venas  extem¬ 
plo  arte  exonerare,  fatum  urgere  est.  Potius 
opus  erit  vires  jacentes  incitantibus  caute 
concessis  erigere,  artus  fricare,  rubefacere, 
tepidariove  fovere,  vini  paululum,  et  alcohol 
ammoniatum  aromaticum  ingerere  ;  nares 
succinate  ammoniae  suscitare ;  praecordia  de¬ 
mum,  idoneis  impositis,  modo  vires  insig¬ 
niter  conciderint,  calefacere.  Ubi,  demum 
cordis  arteriarumque  motus  validior,  membra 
tepentia,  spiritus  expeditior,  et  vultus  rubrior, 


24 


DISSERTATIO  MEDICA, 


vim  naturae  medicatricem  reniti  incepisse  de¬ 
nuntiant  ;  tum  demum,  quo  minus  eadem 
erecta  in  cerebri  gravem  inflammationem  de¬ 
sinat,  sanguis  larga  manu  demendus  erit ; 
incisa,  vena  brachii,  arteria  temporali,  aut 
vena  jugulari.  Huic  sane  remedio  omnium 
praecipuo  fidendum ;  plus  vero  aut  minus 
sanguinis  mitti  debebit,  prout  indicent  signa, 
viriumque  ratio  et  corporis  indoles.  Oportet 
caput  ad  cutem  tondere,  et  aqua  frigida  aceto 
mista  lavare.  Praestat  cervices  posticas 
quam  capitis  verticem  emplastro  meloes  ve- 
sicatorii  exulcerare :  non  solum  enim  capiti 
admotum  refrigerantia  adhiberi  non  sinit ; 
verum  etiam  interdum  inflammationem  ipsam 
recta  intendit.  Alvus  acrioribus  medicamen¬ 
tis  solicitanda  est ;  prius  suh-muriate  hydrar- 
gyri  et  pulvere  radicis  convolvuli  jalapae, 
deinde  quovis  salium  mediorum.  Sales  equi¬ 
dem  medii  praesertim  conveniunt ;  quippe 
qui  frigefaciunt,  et  efficiunt  ut  humores  cir¬ 
cumeuntes  deorsum  ferantur.  Praeparatis  ex 
antimonio  utendum,  quo  sudor  et  nausea  mota, 

cor  arteriasque  sedeant.  Constat  igitur  e '  su¬ 
pra  comprehensis,  incitamenta  omnigena, 
primo  torpore  finito,  laesura  esse. 

Praeter  auxilia  medicinae  jam  relata,  alia 
quaedam  servanda,  quae  eodem  .  pertinent. 
Caput  quam  maxime  erigi  debebit,  pulvino 
fultum ;  quies  animo  et  corpori  concilianda  ; 
cubandum  in  conclavi  spatioso,  quodque  per¬ 
flatum  liberum  accipiat.  Victus  e  materia 
tenuissima,  optime  convenit ;  nimirum  e 
frugibus,  lacte,  oryza,  et  quae  sunt  his  simi¬ 
lia  ;  evitatis  carnibus,  salsamentis  condi¬ 
mentis,  et  liquoribus  omnibus  meracioribus  : . 
Quaecunque  vero  remedia  huic  malo  debel¬ 
lando  sint  apta ;  illud  potissimum  in  animo 
tenendum,  ceteris  praepollere  sanguinis  de¬ 
tractionem  :  reliqua,  hoc  misso,  quam  mi¬ 
nime  valere.  Incredibile  profecto  est  dictu, 
quantum  venae  impune  et  utiliter  depleri 
possint.  Haud  tamen  alienum  duco  memo¬ 
rare,  permagni  referre  venam  ampliori  inci¬ 
sura  ferire,  quo  rivus  citior  prorumpat : 
Medici  enim  satis  noverunt,  molem  san- 

guinis  celeriter  abstractam,  vehementius  ge¬ 
nus  nerv^osum,  cor  atque  arterias  consopire,  ac 
eadem  moles  tardius  profusa.  Verisimile  est 
igitur  hoc  aliaque  acuta  mala  penitus  devinci 
posse,  copia  sanguinis  haud  ingenti  cito  ab¬ 
sumpta,  imbecillitate  terrente,  quae  plus 
sanguinis  demptum  tandem  excepisset,  non 
superventura. 

In  animo  fuit  de  ista  inflammatione  quae 
serius  cerebrum  quassum  sequi  solet ;  quam¬ 
que  Dease  lucide  depinxit,  et  exemplis  editis 
illustravit.  Angusti  limites  vero  quos  opus¬ 
cula  hujusmodi  continere  oportet,  vix  aut  ne 
vix  quidem  eandem  aggredi  sinunt.  Qui¬ 
cunque  hoc  utilissimum  argumentum  scrutari 
et  perspicere  velint,  eos  moneo,  libros  a  vi¬ 
ris  eximiis  Pottio,  Dease,  Abernethio,  con¬ 
fectos  manu  sedula  evolutos  perlegant. 

Da  veniam  scriptis,  quorum - 

Causa-  dfficiumque  fuit,” 

OviD. 

PINIS. 

